ГОСУДАРСТВЕННОЕ БЮДЖЕТНОЕ ОБЩЕОБРАЗОВАТЕЛЬНОЕ УЧРЕЖДЕНИЕ

 « САНАТОРНАЯ ШКОЛА – ИНТЕРНАТ ИМЕНИ ГЕНЕРАЛ – МАЙОРА МИХАИЛА САНДРОВИЧА БАРОЕВА»

**Ирон æвзаджы урок 6 къласы**

***Урочы темæ:* «Адæмы ныхмæ къæдзæх дæр нæ фæлæудзæн».**

***Грамматикон темæ:* Номдарты дзырдарæзт дзырдтæ (бындуртæ)кæрæдзимæ æфтауыны руаджы.**

 **Бацæттæ йæ кодта ирон æвзаг**

 **æмæ литературæйы ахуыргæнæг**

**Дауиаты Э.С.**

***Урочы темæ:* «Адæмы ныхмæ къæдзæх дæр нæ фæлæудзæн».**

***Грамматикон темæ:* Номдарты дзырдарæзт дзырдтæ (бындуртæ)кæрæдзимæ æфтауыны руаджы.**

***Урочы нысæнттæ:***

**1.Проблемон уавæртæ аразгæйæ, скъолодзауты хибарæй архайын кæнын; дзырдарæзты æмбарынадимæ базонгæ кæнын.**

**2.Æфтауын хъуыды кæныныл, хибарæй кусыныл, хи хъуыдытæ æргом кæныныл.**

**3.Ахуырдзутœн Райгуырœн бœстœмœ гуырын кœнын уарзондзинад; хъомыл кœнын иудзинадмœ œнкъарœнтœ.**

***Урочы хуыз*: ног æрмæг амоныны урок.**

***Урочы эпиграф:***

**БАЛЦЫ ЗАРÆГ**

**Цæйут, æфсымæртау,**

**Радтæм нæ къухтæ**

**Абон кæрæдзимæ,**

**Иры лæппутæ!..**

**Скæнæм нæ тырыса**

**Дзыллæйы номæй.**

**Рухсмæ æнæзивæг**

**Цомут æнгомæй!..**

**Растдзинад уарзынæй**

**Скæнæм нæ фæндаг...**

**Гъе, мардзæ, магуса!**

**Фесæф, нæуæндаг!.**

 ***Урочы цыд:***

* ***Бацæттæгæнæн рæстæг.***
* ***Рацыд æрмæг зæрдыл æрлæууын кæнын.***

 **-Цæмæй на зонындзинæдтæ æрхъуыды кæнæм, уый тыххæй ма байхъусут этюд «Дзырды уд»-мæ. Цымæ базондзыстут, дзырды уд цавæр хæйттæй арæзт у, уый.**

**1."Дзырд, мæнмæ гæсæ, у удæгас уæвæг. Уымæн йæ бон у кусын, мæсты кæнын, цин кæнын, адæймагау. Дзырд, гæнæн ис аива йæ бакаст.Уымæн ис зæрдæ-уый дæн Æз"- афтæ дзуры иу дзырды хай.**

 **- Куыд уæм кæсы, кæцы дзырды хай хоны йæхи «Дзырды зæрдæ»?*(уидаг)***

 **2. Иннæ дзырды хай дзуры: «Æз дæн дзырды сæр! Æз æппынæдзух хъуыды кæнын, куыд баххуыс кæнон дзырды зæрдæйæн, цæмæй йæ хъуыды раст дзырдæй зæгъа. Зын у зæрдæйæн æнæ сæрæй. Фæлæ разæй куы слæууон Æз, уæд алцыдæр æмбæрстгонд уыдзæн: Уый та дын дзырдтæ сæримæ».**

 **-Кæцы дзырды хай хоны йæхи «Дзырды сæр»? (*разæфтуан)***

 **3. «Æз та дæн дзырды къухтæ! О, алæмæты къухтæ! Мæнæн мæ бон у алцы! Аивын дзырдæн йæ ас, бæрц!**

 **-Кæцы дзырды хай хоны йæхи «Дзырды къухтæ»? (*фæсæфтуан)***

 **5. Фæстаг дзырды хай æнкъардæй сдзырдта: «Уæдæ æз та? Хъуыды нæ ивын, æвæццæгæн, æз та дæн дзырды дарæс? Куыдфæнды йæ куы саразон, уæддæр ын уыдзæн уыцы иу нысан».**

 **-Ды та дзырдтæ хъуыдыйады мидæг бæттыс.**

 **-Кæцы хайæн ис схонæн «Дзырды дарæс»? *(кæрон*)**

 **-Мах базыдтам дзырды уд-ы конд.**

 **Мотивацион уавæр.**

 **Абоны урочы эпиграфæн райстон ирон номдзыд фыссæджы æмдзæвгæ.**

**1. Чи ныффыста ацы æмдзæвгæ ?**

 **2. Куыд уæм кæсы, цæй кой кæны Къоста?**

**Зæгъут-ма, дзырд «иудзинад» цавæр синонимтæй баивæн ис?**

***иудзинад- æмзонд, хæлардзинад***

***Къордты куыст:***

**Дзырды хæйттæм гæсгæ равзарæм ацы дзырдтæ тетрæдты.**

***1 къорд: иудзинад***

***2 къорд: æмзонд***

***3 къорд: хæлардзинад***

**Ног æрмæгмæ рахызт.**

**Фæйнæгыл цы дзырдтæ ис,уыдон ма адих кæнут дзырды хæйттыл .**

 **Хæрзæгъдау-хæрз+æгъдау**

 **Киноныв-кино+ныв**

 **Сауæрфыг-сау+æрфыг**

**Зæгъут-ма,цал дзырдæй(бындурæй)арæзт æрцыдысты?**

**Уæдæ ма номдартæ арæзт фæцæуынц бындуртæ кæрæдзимæ æфтауыны руаджы æмæ дзы рауайы ног дзырд.**

**Дыууæ бындурæй арæзт номдартæ хуыйнынц вазыгджын.**

**Уæдæ нæ урочы темæ абон хуыйны" Номдарты дзырдарæзт дзырдтæ (бындуртæ)кæрæдзимæ æфтауыны руаджы".**

 **Чиныгимæ куыст:фæлт.равзарын æмæ йæ тетрæдты ныффыссын,фæйнæгыл равзарын 3 дзырды дзырды хæйттæм гæсгæ:**

**чындзæхсæв,уæздандзинад,къахвæндаг.**

**Саразын семæ дзырдбæстытæ:**

**хъæлдзæг чындзæхсæв,адæймаджы уæздандзинад,нарæг къахвæндаг.**

 **Хæслæвæрд( ног проблемон уавæр)**

**Лæвæрд дзырдтæй раст саразут номдартæ:**

**НЫФС УАРЗОН**

**ХÆРЗ БЫНДЗ**

**ЦÆСТ ÆГЪДАУ**

 **МЫДЫ ХАСТ**

 **Хæслæвæрд( ног проблемон уавæр)**

**Карточкæтимæ куыст(райуарын)**

**IV. Хъомыладон куыст.**

***Къоста хорз æмбæрста ,адæмы тых, адæмы хъару иудзинады кæй ис, уый, æмæ йæ фæстаг фæдзæхст дæр уымæн уыдис: «Ме фсымæртæ, кæрæдзийы уарзгæйæ цæрут!»***

 **V.Урочы хатдзæгтæ.**

**-Цы нын радзурид йæхи тыххæй дзырдарæзт?**

***(Фæстæмæ нæ проблемон фарстаæм рахызтыстæм)***

**Æз ахуыр кæнын дзырдты арæзты фæрæзтæ.**

**Мæн саразæн ис морфемæтæ бафтауыны руаджы.**

**Мœн саразæн ис дзырдты бындуртæ кæрæдзимæ æфтауыны руаджы.**

**Рефлекси.**

**-Урочы чи куыд архайдта, уымæн аргъ скæнут уæхæдæг æмбисæндты æххуысæй.**

* **Кæд урок хорз бамбæрстат, кæнæ йæхимæ гæсгæ хорз чи бакуыста, уый равзарæт ахæм æмбисонд: «Цы куыстмæ бавналон, æмæ цы нæ сараздзынæн»**
* **Йæхимæ гæсгæ йæ зонындзинæдтæ фаг кæмæн не сты, дзырдарæзты тыххæй æппæт æрмæг нæ бамбæрстон, афтæ чи хъуыды кæны, уый та райсæд æмбисонд: «Кæнинаг кæнын хъæуы»**

**VI.Урочы кæрон.**

**Нæ урочы кæрон мæ фæнды фæуын нæ уарзон Къостайы ныхæстæй: «Ме фсымæртæ, кæрæдзийы уарзгæйæ цæрут!»**